Diari Oficial de la Generalitat Valenciana


Sumari del DOGV 6029, del 05-06-2009 (2009/6446)

Notificació de la resolució del recurs d'alçada, referència interna R-454/2008, a Rubén Carrión García.
-------------------------------------------------------------------------------------------------------

### Dades del document

Número de DOGV
:   6029

Data del DOGV
:   05-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6446


Data del document
:   15-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-454/2008, a Rubén Carrión García. [2009/6446]  
De conformitat amb el que estableix l'art. 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Rubén Carrión García, carrer General Polavieja, núm. 4, 4t (03749 Alacant) la resolució del recurs d'alçada amb el número de referència interna R-454/08.  
Resolució  
Examinat el recurs d'alçada formulat per Rubén Carrión García, contra la resolució de caducitat amb arxiu de totes les actuacions practicades en l'expedient de sol·licitud de visat i finançament convingut per a l'adquisició d'un habitatge usat o existent, relatiu a l'expedient núm. 03/1T/2115/2006/014.  
Antecedents de fet  
Primer. Rubén Carrión García, adquirent de l'habitatge siti a Alacant, carrer Sant Joan, número 31, mitjançant escriptura de compravenda de data 23 d'agost de 2006, va presentar en el Servei Territorial d'Habitatge i Projectes Urbans d'Alacant el dia 25 de setembre de 2006 sol·licitud de visat i finançament qualificat per a l'adquisició de l'esmentat habitatge.   
Segon. A la vista de la documentació que consta en l'expedient, i en virtut del que disposa l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el cap del Servei Territorial en data 31 de gener de 2008 dicta una resolució de caducitat del procediment, amb l'arxiu de totes les actuacions practicades en aquest, en no haver esmenat la part interessada en el termini de tres mesos concedit a aquest efecte per mitjà d'un escrit d'advertència de caducitat de data 18 de gener de 2007.  
Tercer. Contra l'esmentada resolució de caducitat Rubén Carrión García interposa recurs d'alçada dins del termini i la forma escaient, amb els documents que hi consten.   
Fonaments de dret  
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 131/2007 de 27 de juliol, del Consell (DOGV núm. 5566 de 30 de juliol de 2007).  
II. El que disposen els articles 107; 110; 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que estableix l'article 92.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els procediments iniciats a sol·licitud de l'interessat, quan es produïsca la paralització per causa imputable a l'interessat, l'administració l'advertirà que transcorreguts tres mesos es produirà la caducitat del procediment.  
Consumit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions, i ho notificarà a l'interessat.  
IV. En el cas que ens ocupa, revisada la documentació que consta en l'expedient, es comprova que per mitjà d'un escrit de data 16 de novembre de 2006 es notifica a l'interessat i se li requereix el següent «Haurà d'aportar certificat d'imputacions de l'exercici 2005 expedit per l'Agència Estatal de l'administració Tributària.»  
L'interessat no presenta el certificat d'imputacions de l'exercici 2005 expedit per l'Agència Estatal de l'administració Tributària, a pesar d'haver-se efectuat sengles requeriments en dates 16 de novembre de 2006 i 18 de gener de 2007 respectivament.  
V. Per mitjà d'un escrit del cap del Servei Territorial, de data 18 de gener de 2007, es comunica a la part interessada que disposa d'un termini de tres mesos per a aportar la documentació requerida, i se li adverteix que, si no ho fa, es dictarà una resolució de caducitat i el consegüent arxiu de l'expedient.  
Davant de la inactivitat de la part interessada, el Servei Territorial en data 31 de gener 2008 dicta la resolució de caducitat que s'impugna, en no haver-se aportat la documentació sol·licitada, mitjançant escrit de data 16 de novembre de 2006, resolució que és correcta i adequada a la normativa.  
VI. En l'escrit de recurs aporta, juntament amb l'escrit d'interposició del recurs, la sol·licitud d'emissió de certificat per no declarar per cap concepte en l'exercici 2005, de data 16 de juliol de 2008, que no desvirtua la causa de caducitat del procediment.  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de resolució de l'Àrea de Plans de Habitatge, resolc:  
Desestimar el recurs d'alçada formulat per Rubén Carrión García contra la resolució de caducitat del Servei Territorial d'Habitatge i Projectes Urbans d'Alacant, de data 31 de gener de 2008, la qual queda confirmada.  
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu d'Alacant, en el termini de dos mesos comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 15 de gener de 2009.- La directora general d'Habitatge i Projectes Urbans: M. Jesús Rodríguez Ortiz.